
Ehitusloa väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Tallinna mnt 19c ehitise omanikult kaubandushoone laiendamise ehitusloa väljastamise taotlus koos seadusega ettenähtud korras kooskõlastatud ehitusprojektide ja riigilõivu maksekorraldustega. Arhitektuuri- ja Linnaplaneerimise Ameti peaarhitekt kooskõlastas ehitusprojekti järgmiste märkusega:

1. esitada tee-ehitusprojekt ja selle projekti sõltumatu ekspertiis. Tee-ehitusprojekti kooskõlastada Narva Linnavalitsuse Linnavara- ja Majandusamet kommunaalmajanduse osakonnaga.

2. Esitada ehitiseaegne liikluskorralduse skeem linnatänavat läbiva välisvõrgu rajamiseks.

Esitatud dokumentides ehitusseaduse §is 24 toodud ehitusloa väljastamisest keeldumise põhjused puuduvad. Seega ehitusloa väljastamiseks takistusi ei ole ning ehitistele võib väljastada ehitusload.

2.    ÕIGUSLIKUD ALUSED

2.1. Ehitusseaduse §i 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §i 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1.Väljastada ehitusluba Tallinna mnt 19c kaubanduskeskuse laiendamiseks. 
3.2. Kohustada Tallina mnt 19c omanikku esitama ehitusloa väljastajale tee-ehitusprojekti ning enne ehitustööde alustamist ehitusaegse liikluskorralduse skeemi linnatänavat läbiva välisvõrgu rajamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

